След 8 часа „Боярин“ се връща в Порт Артур, но по сигнал на командващия отново излиза в морето при появата на хоризонта на неприятелските крайцери. След оттеглянето им „Боярин“ маневрира на външния рейд в очакване на следващи заповеди, които не закъсняват: крайцера е изпратен на разузнаване. След като открива шест броненосеца и девет крайцера на противника, „Боярин“ от разстояние 40 кабелтови произвежда три изстрела и на пълен ход се насочва към Порт Артур с издигнати на мачтите сигнали за забелязаните японски кораби. По време на последващия след това бой „Боярин“ е в страни, и не получава попадения.